Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**LAZDIJŲ R. ŠEŠTOKŲ MOKYKLA**

(švietimo įstaigos pavadinimas)

**Alma Burbaitė**

(švietimo įstaigos vadovo vardas ir pavardė)

**METŲ VEIKLOS ATASKAITA**

2023-01-12 Nr. 1

(data)

Šeštokai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Mokyklos strateginio plano ir metinio veiklos plano įgyvendinimo kryptys ir svariausi rezultatai bei rodikliai****Veiklos prioritetai:*** Ugdymo proceso modernizavimas ir švietimo kokybės kėlimas.
* Mokinių kūrybiškumo, savarankiškumo, verslumo, pilietiškumo ir atsakingumo ugdymas.
* Saugios mokymosi aplinkos užtikrinimas ir mokinių sveikatos stiprinimas.
* Mokyklos bendruomenės ryšių stiprinimas.

Mokyklos strateginiai tikslai ir uždaviniai:**Gerinti ugdymo kokybę:**1. Ugdymo procese taikyti inovacijas.
2. Skatinti mokinių mokymosi motyvaciją.
3. Orientuoti ugdymo turinys į mokinių pasiekimus ir kompetencijas.
4. Sudaryti galimybes mokinių saviraiškai, verslumui ir gabių mokinių ugdymui(si).
5. Vykdyti metodinės ir pedagoginės praktikos gerosios patirties sklaidą.
6. Efektyvinti pagalbos mokiniui teikimą.
7. Gerinti ugdymo kokybę panaudojant ugdymo rezultatus.
8. Stiprinti Mokyklos ir tėvų partnerystę.

**Kurti saugią ir sveiką mokymosi aplinką:**1. Kurti ir atnaujinti edukacines aplinkas.
2. Efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti Mokyklos bendruomenės mikroklimatą, įtraukiant mokinius, tėvus ir pedagogus.
3. Formuoti elgesio normas mokinių, linkusių pažeisti Mokyklos taisykles ir gerinti jų pamokų lankomumą.
4. Užtikrinti mokinių saugumą Mokyklos teritorijoje.

**Įgyvendinant Lazdijų r. Šeštokų mokyklos strateginio plano ir 2022 metų veiklos plano įgyvendinimo kryptis, labiausiai sekėsi:**1. Išlaikyti 100% mokinių metinį pažangumą, pagerinti mokinių metinį pažymių vidurkį iki 7,81 balo.
2. Stebėti mokinių mokymosi pažangą, bendradarbiaujant mokiniams, jų tėvams ir pedagogams, planuoti tolimesnius pasiekimų gerinimo žingsnius. Savo mokymosi pažangą stebi visi mokyklos mokiniai pagal mokykloje susikurtą pažangos stebėsenos sistemą.
3. Organizuoti didžiąją dalį mokyklos tradicinių renginių, prisitaikant prie Covid 19 epidemijos valdymo sąlygų, esant poreikiui, renginius organizuojant virtualiose erdvėse ar mišriuoju būdu. Tokiu būdu buvo organizuotos visos numatytos 10 netradicinio ugdymo dienų 1-10 klasių mokiniams, pareikalavusios kruopštaus planavimo ir didelio pedagogų komandos susitelkimo. Pavyko surasti naujų sprendimų mokykloje organizuojant įprastus tradicinius renginius, sprendžiant mokinių saugumo iššūkį, pasibaigus pandeminei situacijai mokslo metus užbaigėme šventiškai, subūrėme bendruomenę į Bendruomeniškumo dieną. Panaikinus Covid’19 apribojimus, mokyklos veiklų organizavimas tapo paprastesnis, galimybės veikti ir kurti – daug didesnės, renginiams, bendradarbiavimui su kitomis institucijomis, tėvais pasitelkiame ir pandeminiu laikotarpiu įgyta patirtimi.
4. Organizuoti pedagogų darbo ir savivaldos grupių veiklas, įtraukiant visus pedagogus nuotoliniu ir/ar kontaktiniu būdu fizinėse ar virtualiose aplinkose planuojat mokyklos ar atskirų grupių veiklas, analizuojant rezultatus, renkant ugdymo informaciją, rengiant projektus ir juos įgyvendinant.
5. Organizuoti dalykinį ugdymą netradicinėmis formomis, mokykloje ir už mokyklos ribų, į organizacinius procesus įtraukiant mokytojų ir mokinių komandas, ugdymo paįvairinimui pasitelkiant Kultūros paso edukacijas, socialinius partnerius. Netradicinio ugdymo dienų veiklas orientavome į mokyklos mokinių ugdymo aktualijas ir poreikius, matematinių, gamtamokslinių, kalbinių, technologinių, karjeros planavimo kompetencijų ugdymą, mokinių pilietiškumo, sveikatingumo stiprinimą. Per metus organizuota 10 netradicinio ugdymo dienų.
6. Organizuoti įdomiai ir sklandžiai prevencinių projektų veiklas, plečiant mokinių akiratį, formuojant mokinių socialinius ir sveikos gyvensenos įgūdžius, ugdant bendravimo ir bendradarbiavimo kompetencijas, pažįstant krašto tradicijas, kraštovaizdį ir kultūrą.
7. Įtraukti visus mokinius mažiausiai į vieną projektinę veiklą.
8. Dalyvauti ugdymo kokybės gerinimo projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, siekiant pagerinti mokinių matematines žinias, ugdyti mokinių erdvinį suvokimą. Projekto lėšomis pedagogai kėlė kvalifikaciją pamokos planavimo, ugdymo organizavimo pamokoje, aktyvių metodų taikymo ugdyme temomis. Mokyklos projekto dalyvių komanda vykdė projekto veiklų sklaidą Lietuvos mokyklų švietimo bendruomenėms, taip pat komanda skleidė gerąją patirtį Jonavos švietimo bendruomenei apie komandinį darbą organizuojant netradicinio ugdymo dienas mokykloje.
9. Užtikrinti mokinių galimybes ir sklandžiai organizuoti elektroninius nacionalinius mokinių pasiekimų patikrinimus ir pagrindinio ugdymo pasiekimų patikrinimą.
10. Kelti pedagogų kvalifikaciją, efektyviai išnaudojant mokymo, projektų lėšas ir nemokamo kvalifikacijos kėlimo galimybes, pedagogų kompetencijų tobulinimą derinant su pedagogų ir mokyklos poreikiais, ugdymo kaitos aktualijomis. Kvalifikaciją kėlė visi pedagogai, ypač tobulino skaitmeninę kompetenciją, ugdymo turinio atnaujinimo ir pamokos organizavimo kontekste.
11. Formuoti mokinių neformalaus švietimo pasiūlą, pagal mokinių pageidavimus, mokyklos galimybes ir ugdymo aktualijas, motyvuoti mokinius lankyti neformaliojo švietimo užsiėmimus, realizuoti savo gebėjimus. Mokykloje buvo organizuotas neformaliojo švietimo programų rezultatų ir naujų programų ateinantiems mokslo metams pristatymas, kartu su mokiniais aptarti mokinių neformaliojo švietimo poreikiai. 100 proc. mokinių lankė neformaliojo švietimo užsiėmimus mokykloje, ugdymo turinį derinome su kontekstu, mokinių poreikiais, išreikštais mokinių apklausoje ir ugdymo aktualijomis ir pedagoginio personalo kompetencijų galimybėmis. Sudarėme fizines ir technines galimybes mokiniams lankyti Lazdijų Meno mokyklos Šeštokų skyriaus užsiėmimus.
12. Viešinti mokinių pasiekimus mokyklos tiek virtualiose, tiek fizinėse erdvėse, motyvuoti mokinius ir bendruomenę už pasiektus rezultatus organizuojant Padėkos dieną, organizuoti darbų parodas ne tik mokykloje, bet ir už mokyklos ribų, socialinių partnerių patalpose. Mokiniai aktyviai dalyvavo įvairių pakraipų kūrybiniuose konkursuose, dalykinėse olimpiadose, pelnė prizinių vietų.
13. Skatinti ir aktyvinti mokinių savivaldos iniciatyvas vykdant mokyklos prevencinius, kultūrinius, pilietinius renginius, inicijuojant įvairias akcijas, pokalbius, susitikimus su specialistais, dirbančiais su jaunimu, buriant mokyklos mokinių bendruomenę, ugdant mokinių lyderystę, ieškant naujų veiklų ir saviraiškos formų, mokantis įgyvendinti projektinę veiklą, atitinkančią mokinių poreikius. Buvo organizuota bendra nuotolinė diskusija tarp mokinių, pedagogų ir mokyklos administracijos „Mokytojo ir mokinio bendradarbiavimo galimybės“, skirta mokinių ir mokytojų partnerystės ugdymui. Mokinių taryba organizavo du protmūšius: vieną- mokyklos bendruomenei, skirtą sveikatingumo ugdymui, kitą- mokinių bendruomenei Kalėdų tema. Protmūšių organizavimui mokiniai pasitelkė virtulių aplinkų įrankius. Mokinių taryba daugiau įsiliejo į rajono mokinių savivaldos veiklą ir bendras iniciatyvas.
14. Ugdyti mokinių verslumą vykdant mokomosios bendrovės veiklą, dalyvaujant įvairių socialinių partnerių organizuotose nuotoliniuose ir kontaktiniuose verslumo ugdymo renginiuose, rajono ir mokykloje organizuotose mugėse. Mokyklos mokomosios bendrovės nariai ir vyresniųjų klasių mokiniai dalyvavo Swedbank organizuotoje nuotolinėje ekonomikos pamokoje „Mokonomika“, rajono jaunimo verslumo ugdymo renginyje Veisiejuose.
15. Teikti mokiniams ir jų tėvams profesinio informavimo, konsultavimo ir orientavimo paslaugas, specialiąją, logopedo, socialinę bei mokymosi pagalbą pamokose ir po jų mokantis kasdieniu būdu. Mokiniams ir tėvams buvo teikiama informacija karjeros planavimo galimybių, psichologinių ir socialinių problemų sprendimo, patyčių ir nusikalstamumo klausimais. Mokiniai galėjo lankyti pradinio ugdymo pakopos dalykų ir pagrindinio ugdymo dalykines lietuvių k. ir literatūros, matematikos ir anglų k. konsultacijas šalinant mokymosi spragas arba tobulinant esamus gebėjimus, ruošiantis olimpiadoms ar konkursams. 2022 m. buvo 1516 konsultacijų atvejų, visi mokiniai gavo reikiamą pagalbą pamokose ir po pamokų, tiek besikreipdami savanoriškai, tiek nukreipti mokytojo. Mokykloje buvo organizuota Karjeros diena, kurioje dalyvavo visi ikimokyklinio, priešmokyklinio ugdymo, 1-10 klasių mokiniai, susipažino su policininko, kariškio, mediko profesijomis, dalyvavo įvairiuose praktiniuose ir kūrybiniuose užsiėmimuose. Virtualiame karjeros renginyje „Užsikrauk karjerai“ mokiniai ne tik susipažino su naujausiomis profesijų tendencijomis pasaulyje, atskirų profesijų atstovais, bet ir su praktine šių dienų darbo rinkoje reikalinga patirtimi. Mokiniai išgirdo, kaip pristatyti save socialinėje medijoje, kaip parašyti gerą CV, kaip pasiruošti darbo pokalbiui, kaip rinktis profesiją. Visi mokiniai rengia karjeros planus, kuriuose fiksuoja savęs pažinimo faktus, 7-8 kl. mokiniai, išbandydami karjeros planavimo platformą „Spotyself“, atliko savęs pažinimo testą, suformavo savo karjeros profilius. 2 mokinės dalyvavo savivaldybės organizuotoje „Asistento dienoje“, susipažino su atskiromis profesijomis, atliko praktines veiklas.
16. Bendradarbiauti su mokyklos socialiniais partneriais prevenciniais klausimais, sprendžiant mokinių ir jų šeimų ugdymosi, socialines bei vaiko gerovės problemas. Mokykla atsakingai rengė, teikė informaciją socialiniams partneriams, atstovavo bendruose pasitarimuose ir posėdžiuose. Mokyklos šaulių neformaliojo švietimo užsiėmimus lankantys mokiniai ir jų mokytojas daug bendradarbiavo su Šaulių sąjunga, ugdant mokinių nacionalinio saugumo ir krašto gynybos kompetencijas, Lietuvos kariuomenės kariai mokyklos bendruomenei pristatė Lietuvos kariuomenės veiklą, vertybes, supažindino mokinius ir pedagogus su krašto gynybos strategijomis, tuo sumažindami mokinių ir mokyklos darbuotojų įtampas, atsiradusias kilus karui Ukrainoje.
17. Palaikyti ryšį su mokinių tėvais, teikiant grįžtamąjį ryšį apie ugdymo aktualijas, formuojant pageidaujamą mokinių elgesį, spendžiant ugdymo(si) ir motyvacijos problemas. Mokyklos pedagogų bendruomenė organizavo nuotolinį tėvų susirinkimą, kuriame kiekvieno dalyko mokytojas pristatė atnaujinto ugdymo turinio pokyčius. Bendruomeniškumo dienos metu mokiniai į mokyklą pakvietė savo tėvelius, kuriems skyrė meninį pasirodymą, kartu dalyvavo kūrybinėse edukacijose. Patiems aktyviausiems, iniciatyviausiems tėvams ir miestelio bendruomenės nariams, prisidedantiems prie mokyklos puoselėjimo, buvo nuoširdžiai padėkota.
18. Atnaujinti mokinių iniciatyva skaityklos erdvę mokinių pasyviam poilsiui, neformaliems ir formaliems mokinių susirinkimams, karjeros renginiams ir mokinių savivaldos susirinkimams, įgyvendinant mokinių dalyvaujamojo biudžeto programą.
19. Dalintis gerąja patirtimi su mokyklos ir rajono mokytojais įvairių susitikimų ir pasitarimų metu. Mokyklos pedagogų komanda dalijosi gerąja patirtimi mokant mokinius matematikos, įgyvendinus projektą „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ Šiaulių švietimo centro organizuotuose projekto rezultatų sklaidos renginiuose. Anglų k. ir lietuvių k. mokytojos pristatė integruotų pamokų vedimo gerąją patirtį Vilniaus Žirmūnų profesinio rengimo centro „Patirties akademijos“ kvalifikacijos tobulinimo renginyje. Per metus pavyko pravesti 35 integruotas dalykų pamokas su informacinėmis technologijomis 7-8 klasėse, 55 integruotas pamokas įvairių ugdymo pakopų dalykų pamokose. 18 pamokų pravedė mokytojų konsultuojami mokiniai.
20. Organizuoti ugdymą netradicinėse aplinkose, už mokyklos ribų, panaudojant rajono, regiono ir Lietuvos teritorijoje esančias erdves, objektus ar pasinaudojant vietos kultūros ar meno institucijų teikiamomis paslaugomis. Pavyko organizuoti 48 įvairaus pobūdžio išvykų.
21. Skatinti gabius ir motyvuotus mokinius, taip pat įtraukti mažiau savo jėgomis pasitikinčius mokinius dalyvauti mokyklinėse olimpiadose, konkursuose, projektuose, parodose ir akcijose, atstovauti mokyklą rajoniniuose ir respublikiniuose konkursuose ir olimpiadose. Per 2022 m. rajoniniuose, respublikiniuose renginiuose mokyklą atstovavo 163 mokiniai, pasiektos 12 prizinių vietų rajoninėse dalykinėse olimpiadose, konkursuose ir varžybose, 1 prizinė vieta dalykinės olimpiados respublikiniame ture. Siekiant stiprinti mokinių dalykines kompetencijas, organizavome 12 išvykų į vairias laboratorijas ir dirbtuves.
22. Pagerinti mokinių lankomumo rodiklius. 2022 m. per mokslo metus praleistų be pateisinamos priežasties pamokų skaičius vienam mokiniui teko 7,77.
23. Įgyvendinti prevencines, mokinių užimtumo ir sveikatinimo programas Jų buvo 5.
24. Tobulinti mokyklos pedagogams skaitmeninio raštingumo kompetencijas, mokydamiesi su dokumentų valdymo sistema, mokyklos įsigytomis naujomis technologijomis ir įranga, hibridinio mokymo įranga, pasitelkiant kolegas. Dalyvavo projekto „Saugios elektroninės erdvės vaikams sukūrimas“ ilgalaikiuose mokymuose. 2 pedagogai dalyvavo ilgalaikiuose mokymuose, kuriuose mokėsi dirbti su inovatyviomis mokinių IKT įgūdžio formavimo platformomis. Mokykloje buvo įgyvendinta 1 mokinių skaitmeninių kompetencijų ugdymo programa pradinio ugdymo pakopoje, 2 klasės mokiniai įgytą patirtį pritaiko dalykų pamokose. Pagrindinio ugdymo pakopos mokiniai lanko robotikos neformaliojo švietimo programą. Jau keturis metus iš eilės 4 klasės mokiniai dalyvauja STEAM neformaliojo švietimo programoje, ugdo gamtamokslines kompetencijas.
25. Įsigyti ugdymo procesui organizuoti modernių, inovatyvių, ugdytis motyvuojančių mokymo priemonių:
	1. Interaktyvus ekranas SMART MX65– 1 vnt. skitas mokinių ugdymui. Interaktyvus ekranas sujungia visą klasę į bendrą mokymosi erdvę. Įrenginys leidžia mokiniams užduotis atlikti tiek prie ekrano, tiek turimuose mobiliuosiuose įrenginiuose. Ekranas leidžia atsisiųsti pamokas į ekraną ir jas rodyti, tam net nereikia prijungti kompiuterio, taip pat pamoką galima rodyti tiesiog iš mobiliojo įrenginio (įsigyta iš mokymo lėšų skirtų skaitmeninio ugdymo plėtrai).
	2. Televizoriai Ultra HD LG – 2 vnt. ir televizorių laikikliai – 2 vnt. (istorijos, muzikos kab.) (įsigyta iš mokymo lėšų skirtų skaitmeninio ugdymo plėtrai).
	3. Spausdintuvų kasetės – 10 vnt., toneris kopijavimo aparatui – 1 vnt., komutatoriai – 4 vnt., Wi-Fi maršrutizatoriai – 4 vnt. ir jų priedai.
	4. Fizinio ugdymo įranga (tinklinio kamuoliai – 10 vnt., gimnastikos lankai – 10 vnt., Grindų riedulio kmpl. – 1 vnt.).
	5. Technologijų pamokoms skirtos mokymo priemonės (Juostinis pjūklas METABO BAS261, virtuvės įrankiai, indai, elektrinė kokteilinė, vaflinės)
	6. Ikimokyklinio ugdymo grupės baldai.
26. Pagerinti darbuotojų darbo sąlygas – nupirkta spintos (2 vnt.), spintelė (1 vnt.).
27. Atnaujinti mokinių tarybos erdvę– nupirkti minkštasuoliai (4 vnt.).

**Vis dar tobulintinomis sritimis laikome:**1. Mokinių aukštesniųjų mąstymo ir matematinių gebėjimų ugdymą.
2. Aukštesniojo pasiekimų lygmens mokinių dalį mokykloje.
3. NMPP ir PUPP rezultatų gerinimą, nepriklausomai pasiektas ar nepasiektas rajono ir Lietuvos rezultatų vidurkis.
4. Pavienių mokinių lankomumo rodiklių gerinimą.
5. Pavienių pedagogų skaitmeninio raštingumo kompetencijų atitiktį ugdymo aktualijoms.

**Išoriniai veiksniai, įtakoję mokyklos veiklos rezultatus:**1. Ženklus naujų mokinių skaičiaus padidėjimas su įvairaus lygio ugdymo pasiekimais, jų adaptacija mokykloje.
2. Mokinių savivaldaus mokymosi įgūdžių stoka.
3. Nepakankama pradinio ugdymo programos mokinių skaitmeninio raštingumo kompetencija.
4. Nepakankamai efektyvus inovatyvių mokymo metodų pritaikymas šiuolaikiniam vaikui.
5. Nepakankama, nesubalansuota kokybiško skaitmeninio ugdymo turinio pasiūla, per mažas mokyklų finansavimas palyginus su mokymo priemonių, skaitmeninio ugdymo turinio ir modernios bei kokybiškos nuotolinio ugdymo organizavimo įrangos kainomis.
 |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| **Metų užduotys (toliau – užduotys)** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 8.1. Pasirengti atnaujintų bendrojo ugdymo programų diegimui. | 100% mokytojų sėkmingai pasirengę dirbti su atnaujintu ugdymo turiniu, 100% įgyvendintas mokyklos ugdymo turinio atnaujinimo planas. | 100% mokytojų dalyvaus atnaujintų bendrojo ugdymo programų kvalifikaciniuose mokymuose, konsultacijose.Suburta atnaujintų Bendrųjų programų diegimo mokyklos iniciatyvinė komanda.Parengtas mokyklos ugdymo turinio atnaujinimo planas.100% mokytojų tobulino skaitmeninio raštingumo kompetenciją.Įsigytas ne mažiau kaip 1 išmanusis įrenginys ugdymo proceso modernizavimui. 100% mokytojų reguliariai reflektavo apie atnaujintų bendrųjų programų diegimo situaciją mokykloje | 100% mokytojų dalyvavo atnaujintų bendrojo ugdymo programų konsultacijose, diskusijose, konferencijose.Aptarti kvalifikacijos kėlimo prioritetai ir reikiamos priemonės rengiantis ugdymo turinio atnaujinimui Mokytojų tarybos posėdyje 2022-08-31 Nr. S2-7. Suburta Atnaujinto ugdymo turinio įgyvendinimo ir koordinavimo Lazdijų r. Šeštokų mokyklojekomanda (direktoriaus 2022 m. balandžio 13 d. įsakymas Nr. ŠTMV7-104).Parengtas Ugdymo turinio atnaujinimo įgyvendinimo Lazdijų r. Šeštokų mokykloje veiklos planas 2022–2023 metams (patvirtintas 2022 m. gegužės 26 d. direktoriaus įsakymu Nr. ŠTMV7-159), supažindinti mokytojai 2022 m. birželio 7 d. Mokytojų tarybos posėdyje Nr. S2-5).Supažindinta tėvų bendruomenė su ugdymo turinio pokyčiais, atnaujintomis bendrosiomis ugdymo programomis 2022 m. lapkričio 11 d. (Mokyklos Atnaujinto ugdymo turinio įgyvendinimo ir koordinavimo Lazdijų r. Šeštokų mokyklojekomanda, administracija, priešmokyklinio, pradinio ir pagrindinio ugdymo mokytojai). Organizuoti bendri skaitmeninio raštingumo mokymai ir individualios konsultacijos mokytojams, pedagoginiams darbuotojams (100%), mokytojų padėjėjams. Pasitelkiant mokyklos mokytojus, galinčius padėti šias kompetencijas įsisavinti kolegoms.Įsigyta:* Interaktyvus ekranas SMART MX65n– 1 vnt., skitas mokinių ugdymui. Interaktyvus ekranas sujungia visą klasę į bendrą mokymosi erdvę. Įrenginys leidžia mokiniams užduotis atlikti tiek prie ekrano, tiek turimuose mobiliuosiuose įrenginiuose. Ekranas leidžia atsisiųsti pamokas į ekraną ir jas rodyti, tam net nereikia prijungti kompiuterio, taip pat pamoką galima rodyti tiesiog iš mobiliojo įrenginio.
* Televizoriai Ultra HD LG – 2 vnt. ir televizorių laikikliai – 2 vnt., ugdymo procesui organizuoti istorijos, muzikos kab.

100% mokytojų reguliariai reflektavo apie atnaujintų bendrųjų programų diegimo situaciją mokykloje Mokytojų tarybos posėdžiuose, metodinėse grupėse. |
| 8.2. Dalyvauti projekto „Skaitmeninio ugdymo turinio kūrimas ir diegimas“ (09.2.1-ESFA-V-726-03-0001)“ atnaujinto ugdymo turinio įgyvendinimo koordinavimo Lazdijų rajono savivaldybėjedarbo grupėje. | Dalyvavimas visose projekto „Skaitmeninio ugdymo turinio kūrimas ir diegimas“ (09.2.1-ESFA-V-726-03-0001)“ atnaujinto ugdymo turinio įgyvendinimo koordinavimo Lazdijų rajono savivaldybėjedarbo grupės veiklose. | 100% mokytojų buvo konsultuojami rengiantis dirbti pagal atnaujintas ugdymo programas.Supažindinimas su projektu bei informacija ne mažiau kaip viename direkciniame ar mokytojų tarybos posėdyje. | Suburta Atnaujinto ugdymo turinio įgyvendinimo ir koordinavimo Lazdijų r. Šeštokų mokyklojekomanda konsultavo visus mokytojus rengiantis dirbti pagal atnaujintas ugdymo programas.Su projektu mokytojai buvo supažindinti 2022 m. vasario 22 d. Mokytojų tarybos posėdyje Nr. S2-1. |
| 8.3. Akredituoti mokyklą Jaunimo savanorius priimančia organizacija. | Mokykla – jaunimo savanorius priimanti organizacija | Parengta jaunimo savanorius priimti ketinančios organizacijos akreditacijos paraiška ir pateikta Jaunimo reikalų agentūrai. | Jaunimo reikalų departamento 2022 m. balandžio 15 d. sprendimu Nr. 16P-1.1-45 (5.26) Lazdijų r. Šeštokų mokykla akredituota nuo 2022-04-15 iki 2025-04-15. |
| 8.4. Gerinti darbuotojų darbo bei mokinių savivaldos veiklos sąlygas. | Atnaujintos darbuotojų poilsio bei mokinių savivaldos zonos. | Atnaujinta darbuotojų poilsio zona atsižvelgiant į darbuotojų pasiūlymus.Atnaujinta mokinių savivaldos poilsio ir veiklų zona atsižvelgiant į mokinių pasiūlymus.  | Atnaujintos darbuotojų poilsio ir mokinių savivaldos zonos.Mokytojų poilsio zonoje: spintos – 2 vnt., spintelė – 1 vnt. Mokinių savivaldos zonoje: minkštasuoliai 4 vnt.Taip pat iš Lazdijų rajono savivaldybės mokyklų mokinių dalyvaujamojo biudžeto vykdymui skirtų lėšų mokiniai atnaujino mokinių laisvalaikio zoną. Įsigyti minkštasuolių 2 vnt. ir sėdmaišių 3 vnt. |
| 8.5. Ugdyti mokinių tautinį, patriotinį ir pilietinį ugdymą Lazdijų krašto muziejaus erdvėse. | Visi mokyklos bendrojo ugdymo mokiniai aplanko Motiejaus Gustaičio memorialinį namą ir Laisvės kovų muziejų. | Iki 2022-12-31 kiekvienas mokyklos bendrojo ugdymo mokinys bent kartą apsilankė Motiejaus Gustaičio memorialiniame name ir Laisvės kovų muziejuje. | Visi 5-10 kl. mokiniai 2022 m. lankėsi Motiejaus Gustaičio memorialiniame name ir Laisvės kovų muziejuje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1.  |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Aptverta vaikų žaidimų aikštelė. | Mokyklos teritorija, kurioje įrengta žaidimų aikštelė, atitinka Lietuvos higienos normos HN 75:2016 „Ikimokyklinio ir priešmokyklinio ugdymo programų bendrieji sveikatos saugos reikalavimai“ reikalavimus. |
| 3.2. Mokyklos teritorija stebima vaizdo kameromis (sumontuota 11 vaizdo kamerų) | Saugi aplinka. |
| 3.3. |  |
| 3.4. |  |
| 3.5. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Mokyklos tarybos pirmininkė \_\_\_\_\_\_\_\_\_\_ ***\_\_\_\_\_\_\_\_\_\_\_\_\_\_\_\_\_\_\_\_*** \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)